Det Europæiske Regionsudvalgs udtalelse — Styrkelse af demokratiet og integriteten af valg

(2022/C 301/13)

Ordfører: Vincenzo BIANCO (IT/PES), medlem af kommunalbestyrelsen i Catania Basisdokumenter: Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om beskyttelse af valgintegritet og fremme af demokratisk deltagelse COM(2021) 730 final Forslag til Europa-Parlamentets og Rådets forordning om gennemsigtighed og målretning i forbindelse med politisk reklame COM(2021) 731 final Forslag til Rådets direktiv om fastsættelse af de nærmere regler for valgret og valgbarhed ved valg til Europa-Parlamentet for unionsborgere, der har bopæl i en medlemsstat, hvor de ikke er statsborgere (omarbejdning) COM(2021) 732 final Forslag til Rådets direktiv om fastsættelse af de nærmere regler for valgret og valgbarhed ved kommunale valg for unionsborgere, der har bopæl i en medlemsstat, hvor de ikke er statsborgere (omarbejdning) COM(2021) 733 final Forslag til Europa-Parlamentets og Rådets forordning om statut for og finansiering af europæiske politiske partier og europæiske politiske fonde (omarbejdning) COM(2021) 734 final

I. ANBEFALEDE ÆNDRINGER

Anbefalet ændring 1

COM(2021) 731 final

Artikel 7, stk. 2

Kommissionens forslag RU's ændringsforslag Gennemsigtighedsmeddelelsen skal indgå i enhver politisk reklame eller være let tilgængelig fra den og skal indeholde følgende oplysninger: a) sponsors identitet og kontaktoplysninger b) den periode, hvor det er hensigten, at den politiske reklame skal offentliggøres og formidles c) på grundlag af bl.a. oplysninger modtaget i overensstemmelse med artikel 6, stk. 3, oplysninger om de samlede beløb, der er brugt, eller andre fordele, der er modtaget i forbindelse med delvis eller fuldstændig udveksling med henblik på udarbejdelse, placering, salgsfremstød, offentliggørelse og formidling af den relevante reklame og af den politiske reklamekampagne, hvor det er relevant, og deres kilder d) hvis det er relevant, angivelse af de valg eller folkeafstemninger, som annoncen er knyttet til e) hvis det er relevant, links til onlineregistre over reklamer f) oplysninger om, hvordan de mekanismer, der er omhandlet i artikel 9, stk. 1, skal anvendes g) De oplysninger, der skal indgå i gennemsigtighedsmeddelelsen, angives ved hjælp af de specifikke datafelter, der er angivet i bilag I. Gennemsigtighedsmeddelelsen skal indgå i enhver politisk online- og offline reklame eller være let tilgængelig fra den og skal indeholde følgende oplysninger: a) sponsors identitet og kontaktoplysninger b) den periode, hvor det er hensigten, at den politiske reklame skal offentliggøres og formidle; c) på grundlag af bl.a. oplysninger modtaget i overensstemmelse med artikel 6, stk. 3, oplysninger om de samlede beløb, der er brugt, eller andre fordele, der er modtaget i forbindelse med delvis eller fuldstændig udveksling med henblik på udarbejdelse, placering, salgsfremstød, offentliggørelse og formidling af den relevante reklame og af den politiske reklamekampagne, hvor det er relevant, og deres kilder d) hvis det er relevant, angivelse af de valg eller folkeafstemninger, som annoncen er knyttet til e) hvis det er relevant, links til onlineregistre over reklamer f) oplysninger om, hvordan de mekanismer, der er omhandlet i artikel 9, stk. 1, skal anvendes g) De oplysninger, der skal indgå i gennemsigtighedsmeddelelsen, angives ved hjælp af de specifikke datafelter, der er angivet i bilag I.

Begrundelse

I artikel 7, stk. 2, i forslaget til forordning opregnes de oplysninger, der skal indgå i gennemsigtighedsmeddelelsen i enhver politisk reklame, og det anføres, at denne meddelelse også skal være lettilgængelig fra den. I betragtning af kompleksiteten af de oplysninger, der skal gives, bør forpligtelserne tage hensyn til de særlige karakteristika, der gør sig gældende for offline- og onlinemedier.

Anbefalet ændring 2

COM(2021) 731 final

Artikel 9

Kommissionens forslag RU's ændringsforslag Angivelse af eventuelt ulovlige politiske annoncer Angivelse af eventuelt ulovlige politiske annoncer 1. Ved levering af politiske reklametjenester skal reklameudgivere indføre mekanismer, der gør det muligt for enkeltpersoner vederlagsfrit at meddele dem, at en bestemt annonce, som de har offentliggjort, ikke er i overensstemmelse med denne forordning. 1. Ved levering af politiske reklametjenester skal reklameudgivere indføre mekanismer, der gør det muligt for enkeltpersoner vederlagsfrit at meddele dem, at en bestemt annonce, som de har offentliggjort, ikke er i overensstemmelse med denne forordning. 2. Oplysninger om, hvordan politiske annoncer meddeles i henhold til stk. 1, skal være brugervenlige og lette at tilgå, bl.a. fra gennemsigtighedsmeddelelsen. 2. Oplysninger om, hvordan politiske annoncer meddeles i henhold til stk. 1, skal være brugervenlige og lette at tilgå, bl.a. fra gennemsigtighedsmeddelelsen. 3. Politiske reklameudgivere skal gøre det muligt at indgive de i stk. 1 omhandlede oplysninger elektronisk. Den politiske reklameudgiver underretter de pågældende om opfølgningen på den i stk. 1 omhandlede meddelelse. 3. Politiske reklameudgivere skal gøre det muligt at indgive de i stk. 1 omhandlede oplysninger elektronisk. Den politiske reklameudgiver underretter de pågældende om opfølgningen på den i stk. 1 omhandlede meddelelse. 4. Gentagne meddelelser i henhold til stk. 1 vedrørende den samme annonce eller reklamekampagne kan besvares samlet, herunder ved henvisning til et opslag på webstedet for den pågældende politiske reklameudgiver. 4. Gentagne meddelelser i henhold til stk. 1 vedrørende den samme annonce eller reklamekampagne kan besvares samlet, herunder ved henvisning til et opslag på webstedet for den pågældende politiske reklameudgiver. 5. Der etableres også særlige kanaler, hvorigennem enkeltpersoner kan indgive klager til de kompetente myndigheder, jf. artikel 15 i denne forordning.

Begrundelse

I henhold til artikel 15 skal medlemsstaterne udpege kompetente myndigheder til at overvåge, at udbydere af formidlingstjenester overholder reglerne i henhold til forordningen. I betragtning af deres rolle bør disse kompetente myndigheder også kunne overvåge anmeldelser af manglende overholdelse af forordningen. Private virksomheders eventuelle undladelse af at reagere på sådanne anmeldelser vil på den måde også blive afhjulpet.

Anbefalet ændring 3

COM(2021) 731 final

Artikel 15, stk. 7

Kommissionens forslag RU's ændringsforslag Hver medlemsstat udpeger en kompetent myndighed som kontaktpunkt på EU-plan med henblik på anvendelsen af denne forordning. Hver medlemsstat udpeger en kompetent myndighed som kontaktpunkt på EU-plan med henblik på anvendelsen af denne forordning. Hver medlemsstat opretter kontaktpunkter på lokalt og regionalt plan.

Begrundelse

Formålet med ændringsforslaget er at sikre, at der er en forbindelse mellem den nationale myndighed og det lokale og regionale niveau, og at der oprettes kontaktpunkter på lokalt og regionalt plan.

Anbefalet ændring 4

COM(2021) 731 final

Artikel 15, stk. 9

Kommissionens forslag RU's ændringsforslag Kontaktpunkterne mødes regelmæssigt på EU-plan inden for rammerne af det europæiske valgsamarbejdsnetværk for at fremme en hurtig og sikker udveksling af oplysninger om spørgsmål vedrørende udførelsen af deres tilsyns- og håndhævelsesopgaver efter denne forordning. Kontaktpunkterne mødes regelmæssigt på EU-plan inden for rammerne af det europæiske valgsamarbejdsnetværk for at fremme en hurtig og sikker udveksling af oplysninger om spørgsmål vedrørende udførelsen af deres tilsyns- og håndhævelsesopgaver efter denne forordning og for at undersøge mulighederne for indbyrdes tilnærmelse af reglerne om sanktioner, herunder administrative bøder og økonomiske sanktioner, der finder anvendelse på udbydere af politiske reklametjenester, jf. artikel 16 .

Begrundelse

Med henblik på denne forordnings mål om at harmonisere det indre marked for udbud af politiske reklametjenester og skabe lige vilkår er en tilnærmelse af sanktionerne for overtrædelse af bestemmelserne i denne forordning ønskelig. En sådan tilgang vil også forhindre, at sanktionerne i nogle medlemsstater er så afskrækkende, at det forhindrer aktører i at engagere sig politisk.

Anbefalet ændring 5

COM(2021) 732 final

Artikel 12, stk. 1

Kommissionens forslag RU's ændringsforslag Medlemsstaterne udpeger en national myndighed, der er ansvarlig for at træffe de nødvendige foranstaltninger for at sikre, at udenlandske unionsborgere i god tid underrettes om betingelserne og de nærmere regler for registrering som vælger eller som kandidat ved valg til Europa-Parlamentet. Medlemsstaterne udpeger en national myndighed, der er ansvarlig for at træffe de nødvendige foranstaltninger i samarbejde med regionale og, hvor det er relevant, lokale myndigheder for at sikre, at udenlandske unionsborgere i god tid underrettes om betingelserne og de nærmere regler for registrering som vælger eller som kandidat ved valg til Europa-Parlamentet. Medlemsstaterne vedtager alle yderligere foranstaltninger, der er nødvendige for at gøre unionsborgerne mere bevidste om deres valgrettigheder og for at fremme og gøre det nemmere for dem at udøve disse rettigheder bl.a. med hjælp fra de regionale og, hvor det er relevant, lokale myndigheder.

Begrundelse

Der bør tages hensyn til, at valgadministrationen er forskellig i medlemsstaterne. I ændringsforslaget gøres det også gældende, at den nationale myndighed bør samarbejde med de regionale og, hvor det er relevant, de lokale myndigheder for at sikre, at de offentlige informationskampagner er omfattende og vidtrækkende i overensstemmelse med nærhedsprincippet, for så vidt angår betingelserne og foranstaltningerne for registrering som vælger eller kandidat ved valg til Europa-Parlamentet.

Anbefalet ændring 6

COM(2021) 732 final

Artikel 12, stk. 3

Kommissionens forslag RU's ændringsforslag Oplysningerne om betingelserne og de nærmere regler for registrering som vælger og som kandidat ved valg til Europa-Parlamentet og de oplysninger, der er omhandlet i stk. 2, skal gives på en klar og letforståelig måde. Udover at blive meddelt på et eller flere af værtslandets officielle sprog skal de i første afsnit omhandlede oplysninger meddeles på mindst ét andet af Unionens officielle sprog, der forstås bredt af det størst mulige antal unionsborgere, der har bopæl på medlemsstatens område, jf. kvalitetskravene i artikel 9 i Europa-Parlamentets og Rådets forordning (EU) 2018/1724. Oplysningerne om betingelserne og de nærmere regler for registrering som vælger og som kandidat ved valg til Europa-Parlamentet og de oplysninger, der er omhandlet i stk. 2, skal gives på en klar og letforståelig måde. Forudsat at de kompetente myndigheder har den nødvendige administrative kapacitet, skal de i første afsnit omhandlede oplysninger udover at meddeles på et eller flere af værtslandets officielle sprog meddeles på mindst ét andet af Unionens officielle sprog, der forstås bredt af det størst mulige antal unionsborgere, der har bopæl på medlemsstatens område, jf. kvalitetskravene i artikel 9 i Europa-Parlamentets og Rådets forordning (EU) 2018/1724.

Begrundelse

Denne artikel indfører en forpligtelse for de kompetente myndigheder til at formidle en bred vifte af oplysninger til mobile EU-borgere på flere sprog om bl.a. status for deres registrering, de relevante regler om vælger- og kandidatrettigheder og -forpligtelser og midler til at indhente yderligere oplysninger om organiseringen af valget. Som anført i ændringsforslaget til artikel 12, stk. 1, bør disse kompetente myndigheder ikke udelukkende udpeges på nationalt plan. I betragtning af de omfattende oplysninger, der skal gives, kan en sådan forpligtelse udgøre en administrativ byrde for de lokale og regionale myndigheder i nogle medlemsstater.

Anbefalet ændring 7

COM(2021) 732 final

Artikel 14

Kommissionens forslag RU's ændringsforslag Hvis en medlemsstat give r sine statsborgere mulighed for at stemme på forhånd, at brevstemme eller at stemme elektronisk eller via internettet ved valg til Europa-Parlamentet, skal den sikre, at EU-vælgere har tilsvarende adgang til disse metoder for stemmeafgivelse . Medlemsstaterne bestræber sig på at give deres statsborgere mulighed for at stemme på forhånd, at brevstemme eller at stemme elektronisk eller via internettet ved valg til Europa-Parlamentet. Medlemsstaterne træffer alle foranstaltninger for at sikre, at udenlandske unionsborgere, der er bosiddende i medlemsstaten, har adgang til at stemme på forhånd, at brevstemme eller at stemme elektronisk eller via internettet under samme betingelser som dem, der gælder for deres egne statsborgere gennem bl.a. lokale og regionale myndigheders foranstaltninger.

Begrundelse

Sigtet med ændringsforslaget er at fremhæve det bidrag, de lokale og regionale myndigheder kan levere til at sikre, at alle måder at stemme på er tilgængelige for EU-vælgere. Samtidig bør alle medlemsstater afholde valg på en grøn og bæredygtig måde.

Anbefalet ændring 8

COM(2021) 732 final

Artikel 15

Kommissionens forslag RU's ændringsforslag Medlemsstaterne udpeger en myndighed med ansvar for at indsamle og levere relevante statistiske data til offentligheden og Kommissionen om udenlandske unionsborgeres deltagelse ved valg til Europa-Parlamentet. Medlemsstaterne udpeger en myndighed med ansvar for at indsamle og levere relevante statistiske data til offentligheden, Kommissionen og Det Europæiske Regionsudvalg om udenlandske unionsborgeres deltagelse ved valg til Europa-Parlamentet.

Begrundelse

Formålet med ændringsforslaget er at sikre, at Det Europæiske Regionsudvalg inddrages i overvågningen af statistiske data om udenlandske unionsborgeres deltagelse i valg til Europa-Parlamentet.

Anbefalet ændring 9

COM(2021) 732 final

Artikel 17, stk. 1

Kommissionens forslag RU's ændringsforslag Senest seks måneder efter hvert valg til Europa-Parlamentet fremsender medlemsstaterne oplysninger om anvendelsen af dette direktiv på deres område til Kommissionen. Rapporten skal foruden generelle bemærkninger også indeholde statistiske data om EU-vælgeres og EU-valgbares deltagelse i valg til Europa-Parlamentet samt en sammenfatning af de foranstaltninger, der truffet til at fremme en sådan deltagelse. Senest seks måneder efter hvert valg til Europa-Parlamentet fremsender medlemsstaterne oplysninger om anvendelsen af dette direktiv på deres område til Kommissionen og Det Europæiske Regionsudvalg . Rapporten skal foruden generelle bemærkninger også indeholde statistiske data om EU-vælgeres og EU-valgbares deltagelse i valg til Europa-Parlamentet samt en sammenfatning af de foranstaltninger, der truffet til at fremme en sådan deltagelse.

Begrundelse

Formålet med ændringsforslaget er at sikre, at Det Europæiske Regionsudvalg inddrages i overvågningen af statistiske data om udenlandske unionsborgeres deltagelse i valg til Europa-Parlamentet.

Anbefalet ændring 10

COM(2021) 733 final

Artikel 2, stk. 1, litra b)

Kommissionens forslag RU's ændringsforslag »kommunale valg«: direkte og almindelige valg af medlemmerne af et primært lokalt forvaltningsområdes repræsentative forsamling og , såfremt den nationale lovgivning foreskriver dette, formanden for og medlemmerne af dets udøvende organ »kommunale valg«: direkte og almindelige valg af medlemmerne af et primært lokalt forvaltningsområdes repræsentative forsamling og formanden for og medlemmerne af dets udøvende organ

Begrundelse

Formålet med ændringsforslaget er at gøre det muligt for borgerne i medlemsstaterne at blive valgt til alle kommunale hverv med udøvende beføjelser.

Anbefalet ændring 11

COM(2021) 733 final

Artikel 5, stk. 3

Kommissionens forslag RU's ændringsforslag Medlemsstaterne kan bestemme, at kun deres egne statsborgere er valgbare til hvervet som formand for, suppleant til eller medlem af en primær lokal myndigheds ledende kollegiale organ, hvis de vælges for at udøve disse hverv i den normale valgperiode. Medlemsstaterne kan i begrænsede, helt særlige og behørigt begrundede tilfælde bestemme, at kun deres egne statsborgere er valgbare til hvervet som formand for, suppleant til eller medlem af en primær lokal myndigheds ledende kollegiale organ, hvis de vælges for at udøve disse hverv i den normale valgperiode. Medlemsstaterne kan ligeledes bestemme, at kun deres egne statsborgere midlertidigt kan træde i stedet for eller konstitueres som formand for, suppleant til eller medlem af en primær lokal myndigheds ledende kollegiale organ. Medlemsstaterne kan ligeledes i begrænsede, helt særlige og behørigt begrundede tilfælde bestemme, at kun deres egne statsborgere midlertidigt kan træde i stedet for eller konstitueres som formand for, suppleant til eller medlem af en primær lokal myndigheds ledende kollegiale organ. De bestemmelser, som medlemsstaterne kan vedtage for at sikre, at kun egne statsborgere kan varetage de hverv, der er omhandlet i første afsnit, og udøve de stedfortræderbeføjelser, der er omhandlet i andet afsnit, skal være i overensstemmelse med traktaten og de almindelige retsprincipper og være passende og nødvendige og stå i rimeligt forhold til de ønskede mål. De bestemmelser, som medlemsstaterne kan vedtage for at sikre, at kun egne statsborgere kan varetage de hverv, der er omhandlet i første afsnit, og udøve de stedfortræderbeføjelser, der er omhandlet i andet afsnit, skal være i overensstemmelse med traktaten og de almindelige retsprincipper og være passende og nødvendige og stå i rimeligt forhold til de ønskede mål.

Begrundelse

Indskrænkninger af muligheden for, at borgere i medlemsstaterne kan vælges til alle hverv med udøvende beføjelser bør begrænses, kun ske i helt særlige tilfælde og være behørigt begrundet af den pågældende medlemsstat med det sigte at bekæmpe forskelsbehandling i adgangen til kommunalt valgte hverv.

Anbefalet ændring 12

COM(2021) 733 final

Artikel 10

Kommissionens forslag RU's ændringsforslag Hvis en medlemsstat give r sine statsborgere mulighed for at stemme på forhånd, at brevstemme eller at stemme elektronisk eller via internettet ved kommunale valg , skal den sikre, at de i artikel 3 omhandlede vælgere har tilsvarende adgang til disse metoder for stemmeafgivelse . Medlemsstaterne bestræber sig på at give deres statsborgere mulighed for at stemme på forhånd, at brevstemme eller at stemme elektronisk eller via internettet ved kommunale valg. Medlemsstaterne træffer alle foranstaltninger for at sikre, at udenlandske unionsborgere, der er bosiddende i medlemsstaten, har adgang til at stemme på forhånd, at brevstemme eller at stemme elektronisk eller via internettet under samme betingelser som dem, der gælder for deres egne statsborgere gennem bl.a. lokale og regionale myndigheders foranstaltninger.

Begrundelse

Sigtet med ændringsforslaget er at fremhæve det bidrag, de lokale og regionale myndigheder kan levere til at sikre, at alle måder at stemme på er tilgængelige for vælgere ved kommunalvalg, uanset om de er statsborgere eller ikkestatsborgere i den pågældende medlemsstat. Samtidig bør alle medlemsstater afholde valg på en grøn og bæredygtig måde.

Anbefalet ændring 13

COM(2021) 733 final

Artikel 12, stk. 1

Kommissionens forslag RU's ændringsforslag Medlemsstaterne udpeger en national myndighed, der er ansvarlig for at træffe de nødvendige foranstaltninger for at sikre, at udenlandske unionsborgere i god tid underrettes om betingelserne og de nærmere regler for registrering som vælger eller som kandidat ved kommunale valg. Medlemsstaterne udpeger en national myndighed i samarbejde med regionale og, hvor relevant, lokale myndigheder , der er ansvarlig e for at træffe de nødvendige foranstaltninger for at sikre, at udenlandske unionsborgere i god tid underrettes om betingelserne og de nærmere regler for registrering som vælger eller som kandidat ved kommunale valg. Medlemsstaterne og deres relevante forvaltningsniveauer vedtager alle yderligere foranstaltninger for at gøre udenlandske unionsborgere, der er bosiddende i den pågældende medlemsstat, mere bevidste om deres valgrettigheder og for at fremme og gøre det nemmere for dem at udøve disse rettigheder bl.a. med hjælp fra regionale og, hvor det er relevant, lokale myndigheder.

Begrundelse

Der bør tages hensyn til, at valgadministrationen er forskellig i medlemsstaterne. Formålet med ændringsforslaget er at sikre inddragelsen af regionale og, hvor det er relevant, lokale myndigheder, for at øge bevidstheden og fremme og gøre det nemmere for udenlandske unionsborgerne, der er bosiddende i en medlemsstat, at udøve deres valgrettigheder bl.a. med hjælp fra de lokale og regionale myndigheder.

Anbefalet ændring 14

COM(2021) 733 final

Artikel 14

Kommissionens forslag RU's ændringsforslag 1. Senest tre år efter dette direktivs ikrafttræden og derefter hvert fjerde år aflægger medlemsstaterne rapport til Kommissionen om anvendelsen af dette direktiv på deres område, herunder anvendelsen af artikel 5, stk. 3 og 4. Denne rapport skal indeholde statistiske data om de i artikel 3 omhandlede vælgeres og kandidaters deltagelse i kommunale valg samt en sammenfatning af de foranstaltninger, der er truffet til at fremme en sådan deltagelse. 1. Senest tre år efter dette direktivs ikrafttræden og derefter hvert fjerde år aflægger medlemsstaterne rapport til Kommissionen og Det Europæiske Regionsudvalg om anvendelsen af dette direktiv på deres område, herunder anvendelsen af artikel 5, stk. 3 og 4. Denne rapport skal indeholde statistiske data om de i artikel 3 omhandlede vælgeres og kandidaters deltagelse i kommunale valg samt en sammenfatning af de foranstaltninger, der er truffet til at fremme en sådan deltagelse , tillige med en oversigt over de administrative udfordringer, der er blevet konstateret på de kompetente myndighedsniveauer . 2. Senest frem år efter dette direktivs ikrafttræden og derefter hvert femte år aflægger Kommissionen rapport til Europa-Parlamentet og Rådet om anvendelsen af dette direktiv, herunder på grundlag af de oplysninger, som medlemsstaterne fremlægger efter stk. 1. 2. Senest frem år efter dette direktivs ikrafttræden og derefter hvert femte år aflægger Kommissionen rapport til Europa-Parlamentet og Rådet og Det Europæiske Regionsudvalg om anvendelsen af dette direktiv, herunder på grundlag af de oplysninger, som medlemsstaterne fremlægger efter stk. 1.

Begrundelse

Formålet med ændringsforslaget er at fremme Det Europæiske Regionsudvalgs inddragelse i overvågningen af medlemsstaternes gennemførelse af direktivet.

Tilrettelæggelse af valg er en medlemsstatskompetence, og den måde, hvorpå valg helt konkret afholdes, kan variere. I den henseende kan nogle af de forpligtelser, der blev indført ved omarbejdningen af Rådets direktiv 94/80/EF (1), potentielt medføre betydelige administrative byrder for de lokale myndigheder. Det er derfor vigtigt at holde øje med de udfordringer, der konstateres, og som potentielt kan danne grundlag for passende foranstaltninger på europæisk, nationalt eller lokalt plan.

Anbefalet ændring 15

COM(2021) 733 final

Artikel 15

Kommissionens forslag RU's ændringsforslag Senest to år efter valget til Europa-Parlamentet i 2029 foretager Kommissionen en evaluering af anvendelsen direktivet og udarbejder en evalueringsrapport om fremskridtene med hensyn til at nå dets mål. Senest to år efter valget til Europa-Parlamentet i 2029 foretager Kommissionen efter høring af Det Europæiske Regionsudvalg en evaluering af anvendelsen direktivet og udarbejder en evalueringsrapport om fremskridtene med hensyn til at nå dets mål.

Begrundelse

Formålet med ændringsforslaget er at fremme Det Europæiske Regionsudvalgs inddragelse i Kommissionens gennemførelse af direktivet.

Anbefalet ændring 16

COM(2021) 733 final

Artikel 17, stk. 1

Kommissionens forslag RU's ændringsforslag Medlemsstaterne sætter de nødvendige love og administrative bestemmelser i kraft for at efterkomme artikel 8, stk. 2, 3 og 5, artikel 9, stk. 1 og 2, artikel 10, artikel 11, stk. 1 og 3, artikel 12 og 14 samt bilag I, II og III senest den 31. december 2023. De meddeler straks Kommissionen teksten til disse love og bestemmelser. Medlemsstaterne sætter de nødvendige love og administrative bestemmelser i kraft for at efterkomme artikel 8, stk. 2, 3 og 5, artikel 9, stk. 1 og 2, artikel 10, artikel 11, stk. 1 og 3, artikel 12 og 14 samt bilag I, II og III senest den 31. december 2023. De meddeler straks Kommissionen og Det Europæiske Regionsudvalg teksten til disse love og bestemmelser. Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De skal ligeledes indeholde oplysning om, at henvisninger i gældende love og administrative bestemmelser til det direktiv, der ophæves ved nærværende direktiv, gælder som henvisninger til nærværende direktiv. Medlemsstaterne fastsætter de nærmere regler for henvisningen og træffer bestemmelse om affattelsen af den nævnte oplysning. Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De skal ligeledes indeholde oplysning om, at henvisninger i gældende love og administrative bestemmelser til det direktiv, der ophæves ved nærværende direktiv, gælder som henvisninger til nærværende direktiv. Medlemsstaterne fastsætter de nærmere regler for henvisningen og træffer bestemmelse om affattelsen af den nævnte oplysning.

Begrundelse

Formålet med ændringsforslaget er at fremme Det Europæiske Regionsudvalgs inddragelse i overvågningen af medlemsstaternes gennemførelse af direktivet.

Anbefalet ændring 17

COM(2021) 733 final

Artikel 17, stk. 2

Kommissionens forslag RU's ændringsforslag Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv. Kommissionen meddeler Det Europæiske Regionsudvalg de oplysninger og dokumenter, som er modtaget fra medlemsstaterne i medfør af denne artikel.

Begrundelse

Formålet med ændringsforslaget er at fremme Det Europæiske Regionsudvalgs inddragelse i Kommissionens gennemførelse af direktivet.

Anbefalet ændring 18

COM(2021) 734 final

Artikel 4, stk. 1

Kommissionens forslag RU's ændringsforslag 1. Statutten for et europæisk politisk parti skal være i overensstemmelse med gældende lovgivning i den medlemsstat, hvor det er hjemmehørende, og skal omfatte bestemmelser, der mindst dækker følgende: 1. Statutten for et europæisk politisk parti skal være i overensstemmelse med gældende lovgivning i den medlemsstat, hvor det er hjemmehørende, og skal omfatte bestemmelser, der mindst dækker følgende: […] […] j) dens interne regler om en ligelig kønsfordeling j) eksplicitte og præcise interne regler om en ligelig kønsfordeling med angivelse af konkrete foranstaltninger med henblik på at opnå ligestilling mellem kønnene for så vidt angår medlemskab, politisk repræsentation og udøvelsen af demokratiske mandater

Begrundelse

Europæiske politiske partier bør gå foran med et godt eksempel, når det drejer sig om kønsbalance. Deres interne regler bør derfor omfatte specifikke foranstaltninger, der har til formål at sikre kønsbalance, også med hensyn til partimedlemskab, politisk repræsentation og generel udøvelse af mandater.

Anbefalet ændring 19

COM(2021) 734 final

Artikel 4, stk. 2

Kommissionens forslag RU's ændringsforslag 2. Statutten for et europæisk politisk parti skal omfatte bestemmelser om intern partiorganisering, der mindst dækker følgende: 2. Statutten for et europæisk politisk parti skal omfatte bestemmelser om intern partiorganisering, der mindst dækker følgende: […] […] e) dets fremgangsmåde for gennemsigtighed, navnlig i forbindelse med bogføring, regnskaber og donationer, privatlivets fred og beskyttelse af personoplysninger e) dets fremgangsmåde for gennemsigtighed, navnlig i forbindelse med bogføring, regnskaber og donationer, privatlivets fred og beskyttelse af personoplysninger f) den interne procedure for ændring af dets statut f) et tilsagn om at forfølge de værdier, som Unionen bygger på, jf. artikel 2 i TEU, for at bekæmpe desinformation og afstå fra udbredelse af ukorrekt eller vildledende information, hadefuld tale og budskaber, der opildner til vold g) den interne procedure for ændring af dets statut

Begrundelse

Europæiske politiske partier spiller en vigtig rolle med hensyn til at styrke den europæiske identitet og følelsen af at tilhøre et fælles europæisk politisk rum. I den forbindelse er de også medvirkende til at fremme de rettigheder og værdier, som Den Europæiske Union bygger på, og bekæmpe desinformation og afstå fra enhver handling, er opildner til had og vold. Denne forpligtelse bør afspejles i deres vedtægter.

Anbefalet ændring 20

COM(2021) 734 final

Artikel 23, stk. 9 og 10

Kommissionens forslag RU's ændringsforslag Donationer, bidrag og egne indtægter Donationer, bidrag og egne indtægter 9. B idrag fra medlemmer af et europæisk politisk parti, der er hjemmehørende eller statsborgere i en medlemsstat eller fra medlemspartier, der er hjemmehørende i et land, som er medlem af Europarådet , er tilladte. Den samlede værdi af bidrag fra medlemmer må ikke overstige 40 % af et europæisk politisk partis årlige budget. Værdien af bidrag fra medlemspartier, der er hjemmehørende i et land uden for Unionen, må ikke overstige 10 % af de samlede bidrag fra medlemmer. 9. Kun b idrag fra medlemmer af et europæisk politisk parti, der er hjemmehørende eller statsborgere i en medlemsstat, er tilladte. Den samlede værdi af bidrag fra medlemmer må ikke overstige 40 % af et europæisk politisk partis årlige budget. Værdien af bidrag fra medlemspartier, der er hjemmehørende i et land uden for Unionen, må ikke overstige 10 % af de samlede bidrag fra medlemmer. 10. B idrag fra medlemmer af en europæisk politisk fond, der er hjemmehørende eller statsborgere i en medlemsstat eller fra medlemsorganisationer, der er hjemmehørende i et land, som er medlem af Europarådet, samt fra det europæiske politiske parti, som den er tilknyttet, er tilladte. Den samlede værdi af bidrag fra medlemmer må ikke overstige 40 % af det årlige budget for en europæisk politisk fond og må ikke stamme fra midler, som et europæisk politisk parti har modtaget via Den Europæiske Unions almindelige budget i henhold til denne forordning. Værdien af bidrag fra medlemsorganisationer, der er hjemmehørende i et land uden for Unionen, må ikke overstige 10 % af de samlede bidrag fra medlemmer. 10. Kun b idrag fra medlemmer af en europæisk politisk fond, der er hjemmehørende eller statsborgere i en medlemsstat samt fra det europæiske politiske parti, som den er tilknyttet, er tilladte. Den samlede værdi af bidrag fra medlemmer må ikke overstige 40 % af det årlige budget for en europæisk politisk fond og må ikke stamme fra midler, som et europæisk politisk parti har modtaget via Den Europæiske Unions almindelige budget i henhold til denne forordning. Værdien af bidrag fra medlemsorganisationer, der er hjemmehørende i et land uden for Unionen, må ikke overstige 10 % af de samlede bidrag fra medlemmer.

Begrundelse

Den nyligt indførte bestemmelse, hvorefter europæiske politiske partier og fonde ikke blot kan finansieres med midler, der kommer fra Den Europæiske Union, men også fra lande, der er medlem af Europarådet, giver anledning til bekymring med hensyn til gennemsigtigheden af disse bidrag.

Anbefalet ændring 21

COM(2021) 734 final

Artikel 24, stk. 2

Kommissionens forslag RU's ændringsforslag Midler, der ydes til europæiske politiske partier og europæiske politiske fonde via Den Europæiske Unions almindelige budget eller andre kilder, kan anvendes til at finansiere folkeafstemningskampagner, hvis disse vedrører gennemførelsen af Unionens traktater. Midler, der ydes til europæiske politiske partier og europæiske politiske fonde via Den Europæiske Unions almindelige budget eller andre kilder, kan anvendes til at finansiere folkeafstemningskampagner, hvis disse vedrører gennemførelsen af Unionens traktater , under behørig hensyntagen til nærhedsprincippet .

Begrundelse

I nogle medlemsstater afholdes der folkeafstemninger på lokalt og regionalt (eller statsligt) niveau. Dette indebærer, at folkeafstemninger på disse administrative niveauer vedrører spørgsmål, der er juridisk relevante inden for deres specifikke kompetenceområde. Der skal indføres yderligere sikkerhedsforanstaltninger for at sikre, at folkeafstemningskampagner kun finansieres af europæiske politiske partier og europæiske politiske fonde ved folkeafstemninger med en klar EU-dimension.

Anbefalet ændring 22

COM(2021) 734 final

Artikel 35

Kommissionens forslag RU's ændringsforslag Forelæggelse af oplysning for borgerne Forelæggelse af oplysning for borgerne Under iagttagelse af artikel 24 og 25 og deres egne statutter og interne procedurer kan europæiske politiske partier i forbindelse med valg til Europa-Parlamentet træffe alle passende foranstaltninger for at informere EU-borgerne om tilknytningen mellem nationale politiske partier og kandidater og de pågældende europæiske politiske partier. Under iagttagelse af artikel 24 og 25 og deres egne statutter og interne procedurer træffer europæiske politiske partier i forbindelse med valg til Europa-Parlamentet alle passende foranstaltninger for at informere EU-borgerne om tilknytningen mellem nationale politiske partier og kandidater og de pågældende europæiske politiske partier.

Begrundelse

En forpligtelse til at fremme tilknytningen mellem nationale politiske partier og kandidater og de relevante europæiske politiske partier synes at være mere hensigtsmæssig og i overensstemmelse med denne forordnings generelle mål, herunder med hensyn til at øge synligheden af europæiske politiske partier på nationalt plan. F.eks. indeholder den nye bestemmelse i artikel 4, stk. 1, et krav om, at medlemspartier skal vise det europæiske politiske partis logo på en klart synlig og brugervenlig måde, således at det er lige så synligt som medlemspartiets eget logo.

II. POLITISKE ANBEFALINGER

DET EUROPÆISKE REGIONSUDVALG (RU)

Indledning

1. glæder sig over Kommissionens pakke af foranstaltninger til styrkelse af demokratiet og integriteten af valg. Udvalget er enig i de mål, der forfølges med disse foranstaltninger, og bakker kraftigt op om alle bestræbelser på at sikre en åben, retfærdig og pluralistisk politisk debat og lige demokratisk deltagelse og engagement;

2. beklager, at de foreslåede foranstaltninger i pakken om styrkelse af demokratiet og integriteten af valg ikke i tilstrækkelig grad tager højde for konsekvenserne for det lokale og regionale niveau. Udvalget understreger, at der på lokalt og regionalt niveau er konkret viden med hensyn til at kortlægge potentielle trusler mod de demokratiske processers integritet.

Demokratisk modstandsdygtighed

3. Det Europæiske Regionsudvalg støtter tilgangen med at styrke samarbejdet og udvekslingen af bedste praksis inden for demokratiske og robuste valgprocesser og glæder sig i denne forbindelse over oprettelsen af den »fælles mekanisme for robuste valgprocesser«. Udvalget mener endvidere, at den lokale og regionale dimension bør medtænkes i et sådant samarbejde i lyset af målet om at beskytte valg på alle niveauer.

Demokratisk deltagelse

4. Det Europæiske Regionsudvalg er en utvetydig forsvarer af princippet om ikkeforskelsbehandling, herunder i forbindelse med valgdeltagelse og demokratisk engagement generelt. Udvalget mener, at konferencen om Europas fremtid er et godt eksempel på dette princip i praksis og opfordrer til, at denne praksis videreføres på alle niveauer;

5. understreger behovet for at overvinde demokratitrætheden og igen vække borgernes interesse i at deltage i demokratiske processer og engagere sig i lokal, regional, national og europæisk politik, men anerkender samtidig, at det er vigtigt at forenkle de administrative procedurer for valgdeltagelse.

Mobile EU-borgeres valgrettigheder

6. Det Europæiske Regionsudvalg glæder sig over de skridt, som Kommissionen har taget for at øge retssikkerheden med hensyn til mobile EU-borgeres udøvelse af deres valgrettigheder. Udvalget understreger i den forbindelse, at udøvelsen af retten til fri bevægelighed ikke må ske på bekostning af udøvelsen af andre tilknyttede rettigheder;

7. mener, at mobile EU-borgere bør inddrages i det lokale liv, og at deres engagement er et værdifuldt bidrag til udviklingen af mangfoldige samfund i medlemsstaterne;

8. ser gerne, at det i lovforslagene anerkendes, at de lokale og regionale myndigheder bidrager til at styrke det europæiske demokrati ved at fremme og gøre det lettere for EU-borgerne at deltage i valg til Europa-Parlamentet og i lokale og regionale valg, hvilket er en opgave, som i de enkelte medlemsstater ikke kan forbeholdes eller begrænses til de statslige myndigheder;

9. forventer, at medlemsstaterne anerkender retten for EU-borgere, som er bosiddende i en anden medlemsstat (mobile borgere), til at stille op til alle poster ved kommunale valg;

10. håber, at borgernes ret til at stemme på forhånd, at brevstemme eller at stemme elektronisk eller via internettet fremmes som led i bestræbelserne på at imødegå den faldende stemmeprocent og tilskynde de unge til at stemme;

11. anerkender behovet for at give mobile EU-borgere passende, omfattende og målrettede oplysninger om valgdeltagelse og glæder sig i denne forbindelse over oprettelsen af et kontaktpunkt for valgrettigheder på kommissionsniveau. Udvalget fremhæver det dermed forbundne behov for at sikre kapacitetsopbygning og tilstrækkelig finansiering til de lokale og regionale myndigheder.

Gennemsigtighed og desinformation

12. Det Europæiske Regionsudvalg anerkender behovet for lige vilkår for alle involverede aktører, men opfordrer til behørig hensyntagen til nærheds- og proportionalitetsprincippet, navnlig med tanke på effekten af den foreslåede forordning på dannelsen af politisk vilje også på det nationale, regionale og lokale niveau i medlemsstaterne;

13. understreger, at der er behov for en resolut indsats for at bekæmpe desinformation, som kan udhule selve grundlaget for vores demokratiske samfund og underminere frie og retfærdige valg, tilliden til offentlige myndigheder på alle niveauer og et informeret og engageret medborgerskab. Udvalget gentager synspunkterne formuleret i udtalelsen om handlingsplanen for europæisk demokrati ( 2 )

14. opfordrer til, at relaterede initiativer ledsages af kapacitetsopbygning hos offentlige myndigheder med henblik på at imødegå desinformation på alle niveauer på en målrettet måde. Udvalget bemærker, at der er en mangel på erkendelse af, at de lokale og regionale myndigheder, som er dem, der er tættest på borgerne, kan være et værdifuldt aktiv i bekæmpelsen af desinformation.

Konklusion

15. Det Europæiske Regionsudvalg opfordrer Kommissionen til at gøre en yderligere indsats for at beskytte europæiske rettigheder og værdier, bl.a. ved at opfylde de resterende forpligtelser, der er beskrevet i handlingsplanen for europæisk demokrati. Udvalget understreger på det kraftigste behovet for at sikre størst mulig sammenhæng mellem de forskellige foreslåede instrumenter. Udvalget understreger, at de lokale og regionale myndigheder er en uundværlig byggesten i det europæiske demokrati.

Bruxelles, den 28. april 2022. Apostolos TZITZIKOSTAS Formand for Det Europæiske Regionsudvalg

(1) Rådets direktiv 94/80/EF af 19. december 1994 om fastsættelse af de nærmere regler for valgret og valgbarhed ved kommunale valg for unionsborgere, der har bopæl i en medlemsstat, hvor de ikke er statsborgere (EFT L 368 af 31.12.1994, s. 38).

(2) EUT C 440 af 29.10.2021, s. 31; https://cor.europa.eu/en/our-work/Pages/OpinionTimeline.aspx?opId=CDR-1278-2021